
Dysgu gweithredol
Croeso i’r uned hon!
Fel y trafodwyd mewn unedau blaenorol, mae ymgysylltu â myfyrwyr yn rhan hanfodol o addysgu a dysgu llwyddiannus.
Yn yr uned hon, byddwn yn ystyried:
1. Beth yw dysgu gweithredol?
2. Darlithio neu beidio?
3. Gweithgareddau ac enghreifftiau o ddysgu gweithredol
Crëwyd y cwrs: Gorffennaf 2024
Diweddarwyd diwethaf: Mawrth 2026


Beth yw dysgu gweithredol?
 “Yn gyffredinol, diffiniad dysgu gweithredol yw unrhyw ddull hyfforddi sy’n cynnwys myfyrwyr yn y broses ddysgu. Yn gryno, mae dysgu gweithredol yn gofyn i fyfyrwyr wneud gweithgareddau dysgu ystyrlon a meddwl am beth maen nhw’n ei wneud”
- Prince, M. (2004) 'Does Active Learning Work? A Review of the Research', Journal of engineering education, 93(3), tt. 223–231. Ar gael yn: https://doi.org/10.1002/j.2168-9830.2004.tb00809.x.
Nodweddion dysgu gweithredol (DG)
 “Dull addysgu rhyngweithiol yw DG; mae ei brif nodweddion yn cynnwys: 
· dull sy’n canolbwyntio ar fyfyrwyr ac yn rhoi’r dysgwr yn uniongyrchol yng nghanol y broses, 
· gadael i fyfyrwyr fod yn brif gymeriad eu proses ddysgu trwy berfformio gweithgareddau ystyrlon a meddwl yn feirniadol ynghylch yr hyn maent yn ei wneud, 
· ei fod yn ddull diddorol o gael addysg, 
· annog y dysgwr i gymryd rhan weithredol trwy ddatblygu gweithgareddau ymarferol, 
· myfyrwyr yn gweithio ar amcanion dysgu, 
· Gwella cadw gwybodaeth a deall gwybodaeth oherwydd mai’r myfyriwr ei hun sy’n gwneud yr holl ymdrech, 
· athrawon sy’n chwarae rôl mentoriaid a gwerthuswyr cynnydd y myfyrwyr. 
· manteisio ar amrywiaeth helaeth o gymhorthion er mwyn cipio a chadw sylw dysgwyr.” 
Hernández-de-Menéndez, M., Vallejo Guevara, A., Tudón Martínez, J.C., Hernández Alcántara, D. & Morales-Menendez, R. (2019), 'Active learning in engineering education. A review of fundamentals, best practices and experiences', International Journal on Interactive Design and Manufacturing, 13(3), tt. 909–922. Ar gael yn: https://doi.org/10.1007/s12008-019-00557-8


Darlithio neu beidio?
Rhaid i bob athro prifysgol ymdrin â’r cwestiwn hwn. Yn rhy aml, clywn fod y ddarlith yn farw neu y dylai fod yn farw. Fodd bynnag, mae’r ddarlith, fel pob techneg arall, yn dechneg addysgu gwbl ddilys.
Nid yw ymgysylltu â dysgu gweithredol yn golygu nad oes darlithoedd, ac nid yw darlithoedd yn golygu nad yw dysgu gweithredol yn digwydd.
Mae cydbwysedd yn allweddol, ac mae ystyried y dechneg addysgu fwyaf addas ar gyfer y deunydd hefyd yn allweddol.
Mae cyflwyno pwnc, gwybodaeth gefndir, esbonio theori ymhlith yr enghreifftiau o ddefnyddio darlithoedd fel techneg addysgu da. Nid yw hynny’n golygu nad oes lle am ddysgu gweithredol mewn darlith o’r fath. Y pryder mawr am ddarlithoedd yw eu bod yn annog goddefedd o ran y dysgwr.
Gall darlithoedd ddod yn fwy diddorol a llai goddefol trwy amrywiaeth o ddulliau.
· Defnyddio meddalwedd pleidleisio: Defnyddiwch feddalwedd pleidleisio (mae PCYDDS yn defnyddio VEVOX) i ofyn cwestiynau i’ch myfyrwyr yn ystod eich darlith; defnyddiwch yr atebion i annog trafod, meddwl, neu i adnabod elfennau mae angen i chi eu hailadrodd neu esbonio.
· Defnyddiwch weithgaredd ‘paru a rhannu’: Defnyddiwch weithgaredd ‘paru a rhannu’ cyflym cwpl o weithiau yn ystod eich darlith.
· Rhowch egwyliau 1 funud cyflym ar gyfer cwestiynau: Rhowch egwyliau 1 funud cyflym ar gyfer cwestiynau, lle byddwch yn rhoi 1 funud gyfan i fyfyrwyr feddwl am gwestiwn i’w ofyn.
· Gwrthdroi’r dosbarth: Gwrth-drowch eich dosbarth a gadewch i’ch myfyrwyr wrando ar y ddarlith adref er mwyn paratoi.
Awgrym!
Mae’n werth osgoi darlithio’n rhy hir. Dylech amrywio eich darlith trwy gynnwys gweithgareddau ar adegau priodol. Mae hyn yn helpu myfyrwyr i gadw gwybodaeth ac yn rhoi amser iddynt gymathu’r wybodaeth a’r syniadau rydych wedi’u rhoi iddynt.

Cwis: Darlithio neu beidio?
· Mae’r cwis hwn yn cynnwys dau gwestiwn amlddewis.
· Rhaid i chi ateb y ddau gwestiwn yn gywir i symud ymlaen i’r adran nesaf.
· Cewch roi cynnig ar gyrraedd y sgôr pasio gymaint o weithiau ag y mynnwch.
1. Yng nghyd-destun darlithoedd, pa strategaeth a awgrymir i wella ymgysylltu myfyrwyr ac osgoi goddefedd?
a. Cynyddu hyd darlithoedd di-dor
b. Defnyddio meddalwedd pleidleisio i ofyn cwestiynau ac annog trafodaeth
c. Cael gwared ar ddarlithoedd yn gyfan gwbl
d. Osgoi unrhyw fath o weithgaredd rhyngweithiol yn ystod darlithoedd
2. Ystyrir bod darlithoedd yn aneffeithiol er mwyn darparu gwybodaeth gefndir ac esbonio theorïau.
a. Cywir
b. Anghywir


Gweithgareddau ac enghreifftiau o ddysgu gweithredol
Nid dim ond mater o ba weithgareddau sy’n berthnasol i ddysgu gweithredol ond hefyd pa ddull. 
Mae’r adran hon yn darparu rhai enghreifftiau i’ch helpu i ddechrau meddwl, yn hytrach na darparu rhestr gyflawn.
Mae’n bwysig cofio bod angen i bob gweithgaredd fod yn dryloyw a pherthnasol i’r myfyrwyr. Nid yw’n ddigon tybio bod myfyrwyr yn gweld perthnasedd gweithgaredd neu unrhyw ddysgu penodol. Mae’n well eu hesbonio yn nhermau sgiliau a gwybodaeth.
Meddwl-paru-rhannu
Mae meddwl-paru-rhannu yn cynnwys gofyn cwestiwn, caniatáu i fyfyrwyr meddwl yn annibynnol, eu rhoi mewn pâr i drafod eu syniadau, ac yna rhannu gyda’r dosbarth.
Mae nifer o ffyrdd i ddefnyddio meddwl-paru-rhannu. Gadewch i ni archwilio rhai ohonynt.
Dadansoddi astudiaeth achos
1. Meddwl: Gofynnwch i fyfyrwyr ddarllen a dadansoddi astudiaeth achos yn unigol. Fel arall, gallwch gyflwyno astudiaeth achos yn rhan o ddarlith, neu mewn fideo p’un a yw hynny mewn dosbarth neu wrth baratoi.
2. Paru: Rhowch nhw mewn pâr i drafod eu dadansoddiadau a safbwyntiau unigol.
3. Rhannu: Gofynnwch i bob pâr rannu eu syniadau gyda’r dosbarth, gan feithrin trafodaeth ar wahanol safbwyntiau.
Senarios datrys problemau
1. Meddwl: Cyflwynwch broblem neu senario byd go iawn sy’n gysylltiedig â phwnc y ddarlith. Mae’n werth gofyn i fyfyrwyr weithio ar wahanol ddeunyddiau, er mwyn gallu dod â gwahanol safbwyntiau a dehongliadau at ei gilydd yn y drafodaeth. Er enghraifft, efallai y gall rhai myfyrwyr wylio fideo byr, gall rhai eraill edrych ar erthyglau papur newydd, ac eraill ar blogiau am y pwnc.
2. Paru: Gofynnwch i fyfyrwyr weithio mewn pâr i daflu syniadau neu strategaethau.
3. Rhannu: Gofynnwch i barau rannu eu datrysiadau gyda’r dosbarth, gan annog archwiliad torfol o ddulliau amrywiol.
Dealltwriaeth gysyniadol
1. Meddwl: Gofynnwch gwestiwn cysyniadol sy’n gysylltiedig â deunydd y ddarlith.
2. Paru: Rhowch fyfyrwyr mewn parau i drafod a dyfnhau eu dealltwriaeth.
3. Rhannu: Gwahoddwch barau i rannu eu casgliadau neu fewnwelediadau gyda gweddill y dosbarth.
Ymarfer rhagfynegi
1. Meddwl: Cyflwynwch sefyllfa neu set ddata a gofynnwch i fyfyrwyr ragfynegi canlyniadau.
2. Paru: Gofynnwch i fyfyrwyr drafod eu rhagfynegiadau gyda phartner.
3. Rhannu: Gofynnwch i sawl pâr rannu eu rhagfynegiadau, gan annog trafodaeth am wahanol safbwyntiau.
Dehongli testun
1. Meddwl: Neilltuwch ddarn darllen sy’n gysylltiedig â’r ddarlith. Cofiwch nad yw bob myfyriwr yn darllen a deall ar yr un cyflymder. Mae’n arfer da rhoi deunydd o’r fath i’r myfyrwyr ymlaen llaw, er mwyn iddynt allu paratoi.
2. Paru: Gofynnwch i fyfyrwyr lunio parau i drafod eu dehongliad a’r prif bethau a ddysgasant.
3. Rhannu: Dewiswch barau i rannu eu mewnwelediadau gyda’r dosbarth, gan annog dealltwriaeth dorfol o’r testun.
Cymhwyso cysyniadau
1. Meddwl: Cyflwynwch gysyniad damcaniaethol o’r ddarlith.
2. Paru: Gofynnwch fyfyrwyr i daflu syniadau am gymwysiadau neu enghreifftiau yn y byd go iawn.
3. Rhannu: Gofynnwch i barau rannu eu cymwysiadau, gan greu cyswllt ymarferol rhwng theori a bywyd go iawn.
Mewn gweithgareddau meddwl-paru-rhannu, gall y rhannu fod ar lafar, neu drwy offeryn digidol, fel Padlet, wiki Moodle neu sgwrs.


Astudiaethau achos
Cyflwynwch achosion byd go iawn sy’n gysylltiedig â chysyniadau’r cwrs a gofynnwch i fyfyrwyr ddadansoddi materion, cymhwyso theorïau, datblygu datrysiadau.
Sut i ddefnyddio astudiaethau achos yn effeithiol
Gall gweithio gydag astudiaethau achos fod yn ddefnyddiol iawn, ond rhaid i chi fod yn ofalus na fydd myfyrwyr yn symud i mewn i gyflwr goddefol. Yn y fideo hwn, byddwn yn archwilio rhai awgrymiadau ar gyfer defnyddio astudiaethau achos yn effeithiol: Case studies (https://youtu.be/kwjx1PV9RjI?si=I1NDO08E0x_7xeKV)
Dim ond yn Saesneg mae’r fideo hwn ar gael a thrydydd parti sydd wedi’i ddarparu ar YouTube, ac felly nid yw’r Brifysgol yn gyfrifol am gynnwys y fideo.
Trawsgrifiad fideo
Presenting abstract concepts in a compelling way can be a real challenge. Students are more likely to connect with course content when it feels relevant to their real lives.
Here's an engaging technique that can help bring conceptual principles and theories to life. With case studies, student teams review a real-life case or problem scenario. To do so, they apply course concepts to identify and evaluate alternative approaches to solving it. Case studies are inherently appealing to students because they have a true-to-life feel that helps bridge the gap between theory and practice.
How it works
Here's how it works.
First, you'll need to craft your case. When writing or selecting cases, consider that good cases:
· Tell a "real" story with an interesting plot
· Focus on a though-provoking issue
· Often contain elements of conflict
· Promote empathy with the central characters
· Lack an obvious or clear-cut right answer
· Encourage students to think and take a position
· Demand a decision, and are relatively concise
Examples of cases are available in our free downloads.
To implement the case study:
· Form groups and distribute the case to each team to review the issues.
· Ask students to sort out factual data—applying analytical tools, articulating issues, and drawing conclusions about the case.
· Invite students to share their assessment of the case, potential decision options, and their recommendations.
· Finally, allow time for students to discuss the case with the full class, and close the activity by summarizing the key points and principles.
Helpful tips
· When facilitating the whole-class discussion, probe students with questions, but avoid telling them the right answers.
· Consider presenting complex cases in several stages, asking teams to make decisions based on the limited information they have at each stage.
Results
I use case studies often in my class because they're a great way to pull together multiple issues related to content, and put them into a real-life context. Education research has shown that case studies help students develop analysis, synthesis, and decision-making skills.
Here at the K. Patricia Cross Academy, we encourage you to try case studies with your class. Download our free support materials and step-by-step instructions to get started.

Dadleuon
Neilltuwch fyfyrwyr i amddiffyn gwahanol ochrau mater, a gofynnwch i grwpiau ddadlau’n adeiladu am y pwnc.
Mae angen ystyried y mater a ddewiswch yn ofalus yn amodol ar y grŵp rydych yn ei addysgu, y pwnc a’r amser sydd gan fyfyrwyr i baratoi. Y tro cyntaf i chi gynnal dadl, gall y myfyrwyr fod yn nerfus neu’n araf i ymgysylltu, am nad ydynt o reidrwydd wedi arfer â’r fformat.
Sut i drefnu dadl
Dyma ganllawiau ar sut y gallwch drefnu dadl.
Paratoi ar gyfer y ddadl
· Dewiswch bwnc perthnasol: Dewiswch bwnc dadleuol sy'n gysylltiedig â chynnwys eich cwrs. Gwnewch yn siŵr ei fod yn gyfredol, yn berthnasol, ac yn cyd-fynd â'r amcanion dysgu. Yn gyffredinol, mae gan bynciau effeithiol gydbwysedd rhwng y dadleuon a gyflwynir ar y ddwy ochr, yn hytrach na bod y mwyafrif o bobl yn rhannu un safbwynt.
· Neilltuwch safbwynt: rhannwch y dosbarth yn ddau grŵp a neilltuwch safbwynt penodol (o blaid neu yn erbyn) i bob grŵp am y pwnc dan sylw. Bydd hyn yn sicrhau dadlau cytbwys a strwythuredig.
· Ymchwilio a pharatoi: Rhowch amser i bob myfyriwr ymchwilio a pharatoi eu dadleuon. Anogwch nhw i ddefnyddio ffynonellau credadwy a datblygu pwyntiau sy’n seiliedig ar dystiolaeth.
· Pennwch fformat y ddadl: Penderfynwch beth fydd fformat y ddadl, gan gynnwys hyd dadl pob siaradwr, gwrthbrofion, a segment cwestiwn ac ateb. Esboniwch y rheolau hyn yn glir i’r myfyrwyr.
Cynnal y ddadl
· Datganiadau agoriadol: Dechreuwch gyda datganiadau agoriadol gan bob ochr. Bydd pob tîm yn cyflwyno ei brif ddadleuon ac yn cyflwyno prif bwyntiau sy’n cefnogi eu safbwynt.
· Croesholi neu wrthbrofi: Caniatewch i bob tîm gwestiynu datganiadau agoriadol y tîm arall neu gyflwyno gwrthbrofion. Mae hyn yn annog meddwl beirniadol ac yn herio cryfderau dadleuon.
· Segment cwestiwn ac ateb: Gwahoddwch gwestiynau gan y gynulleidfa. Anogwch fyfyrwyr i ofyn cwestiynau pryfoclyd sy’n herio safbwyntiau’r dadleuwyr.
· Rôl y cymedrolwr: Penodwch gymedrolwr neu chwaraewch y rhan hon eich hun. Mae’r cymedrolwr yn sicrhau bod y ddadl yn dilyn y fformat a bennwyd, yn cadw llygad ar amser, ac yn hwyluso trafodaeth barchus a strwythuredig.
Canllawiau ar gyfer cyfranogion
· Dadleuon seiliedig ar ymchwil: Pwysleisiwch bwysigrwydd defnyddio ffynonellau a thystiolaeth gredadwy i gefnogi dadleuon. Anogwch fyfyrwyr i edrych yn ddyfnach ar y pwnc yn ystod eu hymchwil.
· Cyfathrebu parchus: Pwysleisiwch yr angen am gyfathrebu parchus ac adeiladol. Dylai dadleuwyr ganolbwyntio ar y syniadau a gyflwynir yn hytrach nag ymosodiadau personol. Os yw'r pwnc yn arbennig o ddadleuol, efallai yr hoffech ystyried annog myfyrwyr yn glir i osgoi iaith feirniadol fel 'ofnadwy' neu 'ffiaidd', a fwriedir i ysgogi ymateb emosiynol.
· Gwrando gweithredol: Pwysleisiwch bwysigrwydd gwrando gweithredol. Dylai dadleuwyr wrando’n ofalus ar ddadl yr ochr arall er mwyn ymateb yn effeithiol.
· Rheoli amser: Atgoffwch y cyfranogion i reoli eu hamser yn effeithiol. Dylai pob siaradwr gadw o fewn yr amser a bennwyd i sicrhau dadl gytbwys a threfnus.
· Anogwch y gynulleidfa i gymryd rhan: Anogwch y gynulleidfa i gymryd rhan weithredol trwy gymryd nodiadau, paratoi cwestiynau, a chymryd rhan yn y segment cwestiwn ac ateb.
Adfyfyrio ar ôl y ddadl
Mae hon yn rhan hanfodol o’r ddadl. Sicrhewch fod gennych ddigon o amser i wneud hyn.
· Sesiwn ôl-drafod: Cynhaliwch sesiwn ôl-drafod ar ôl y ddadl. Trafodwch bwyntiau allweddol, cryfderau, a meysydd i’w gwella. Gofynnwch i fyfyrwyr adfyfyrio ar y profiad.
· Gwerthuso cymheiriaid: Ystyriwch ymgorffori elfen werthuso cymheiriaid lle bydd myfyrwyr yn asesu perfformiad ei gilydd yn seiliedig ar feini prawf fel dull dadlau, sgiliau cyflwyno a’u hymatebolrwydd.
· Trafodaethau dosbarth: Defnyddiwch y ddadl fel sbardun ar gyfer trafodaeth dosbarth ehangach. Cysylltwch y ddadl i gysyniadau cwrs, archwiliwch bynciau cysylltiedig, ac amlygwch bwysigrwydd deall safbwyntiau amrywiol.


Labordai ymarferol
Arweiniwch weithgareddau labordy lle bydd myfyrwyr yn casglu data, cynnal arbrofion, ymchwilio i gysyniadau’n uniongyrchol. 
I lawer o ddisgyblaethau, mae’r cysyniad o sesiwn labordy ychydig yn estron, am ei fod yn tueddu i fod yn fwy cyffredin mewn pynciau STEM. Fodd bynnag, gall gweithgareddau labordy weithio mewn llawer o ddisgyblaethau tu allan i STEM.
Dyma rai enghreifftiau o syniadau ar gyfer labordy.
· Labordai arddangos: Yn ystod labordai arddangos bydd hyfforddwyr yn perfformio arbrofion neu arddangosiadau i ddangos cysyniadau, technegau neu egwyddorion penodol i fyfyrwyr.
· Labordai dilysu: Bydd myfyrwyr yn dilyn gweithdrefnau rhagnodedig i ddilysu egwyddorion neu ddeddfau gwyddonol sefydledig.
· Labordai archwiliadol: Bydd myfyrwyr yn archwilio pwnc neu gysyniad trwy ymholi ac arbrofi hunangyfeiriedig.
· Labordai efelychu: Labordai rhithwir neu gyfrifiadurol sy’n efelychu senarios yn y byd go iawn.
· Labordai maes: Cynnal arbrofion neu ymchwiliadau tu allan i’r lleoliad labordy traddodiadol.
· Labordai dadansoddol: Canolbwyntiwch ar y defnydd o declynnau ac offer penodol ar gyfer dadansoddi a mesur.
· Labordy iaith: Bydd myfyrwyr yn gweithio mewn parau neu grwpiau bach i ymarfer sgiliau iaith, cymryd rhan mewn sgyrsiau, a gwella ynganiad.
Sut mae labordai’n gweithio?
Mae gwahanol fathau o labordai’n gweithio mewn gwahanol ffyrdd. Gadewch i ni archwilio cwpl o enghreifftiau.
Enghraifft o labordy arddangos
Arddangosiad Stratigraffeg Archeolegol
Amcan: 
Dangos egwyddorion stratigraffeg archeolegol, astudio haenu a chyfres gronolegol dyddodion mewn safle archeolegol.
Deunyddiau:
· Hambwrdd neu focs gwaddodion petryal
· Haenau o dywod neu bridd gwahanol liw
· Arteffactau archeolegol (gwrthrychau bach, esgyrn neu replicâu) 
· Tryweli neu rawiau bach
· Brwsys ar gyfer glanhau
Gweithdrefn:
1. Trefn: Paratowch yr hambwrdd gwaddodion gyda haenau o dywod neu bridd o wahanol liw, i gynrychioli strata archeolegol. Trefnwch arteffactau neu replicâu mewn haenau penodol.
2. Cyflwyniad: Esboniwch yn fyr bwysigrwydd stratigraffeg mewn archeoleg, gan bwysleisio egwyddor arosodiad (mae haenau hŷn ar y gwaelod, a haenau iau ar y top).
3. Efelychu Cloddiad: Dangoswch broses cloddiad archeolegol. Defnyddiwch dryweli neu rawiau bach i symud yr haenau’n ofalus, trafodwch nodweddion bob haen a’r arteffactau sydd ynddo.
4. Cofnodi Arteffactau: Cyflwyno cysyniad cofnodi a dogfennu canfyddiadau. Trafod pwysigrwydd dogfennu manwl gywir, gan gynnwys lleoliad, dyfnder, a chysylltiadau.
5. Proffilio Stratigraffig: Dangoswch sut mae archeolegwyr yn creu proffiliau stratigraffig yn ystod cloddiad. Defnyddiwch olwg ochr o’r hambwrdd gwaddodion i ddangos perthnasoedd fertigol yr haenau.
6. Dadansoddi Arteffact: Trafodwch sut mae’r arteffactau o fewn gwahanol haenau yn gallu darparu mewnwelediadau i gronoleg, gweithgareddau dynol a newidiadau diwylliannol y safle.
7. Brwsio a Glanhau: Dangoswch sut i lanhau arteffactau’n ofalus drwy ddefnyddio brwsys. Pwysleisiwch yr angen i ofalu am ddeunyddiau brau a sicrhau dadansoddiad cywir.
8. Trafodaeth: Anogwch fyfyrwyr i drafod am arwyddocâd stratigraffeg archeolegol. Archwiliwch sut mae’n cyfrannu at ddeall ymddygiad dynol y gorffennol, newidiadau diwylliannol, a phrosesau ffurfiad safle.
Enghraifft o labordy dadansoddol
Mewn astudiaethau busnes, gall labordy dadansoddol ffocysu ar ddadansoddi data, cynnal ymchwil y farchnad, neu ddefnyddio offer ystadegol i ennyn mewnwelediadau ystyrlon. Dyma enghraifft o labordy dadansoddol mewn astudiaethau busnes.
Labordy Dadansoddi Data Marchnata
Amcan:
Cymhwyswch ddulliau dadansoddol i ddehongli data marchnata a gwneud penderfyniadau busnes gwybodus.
Deunyddiau:
· Setiau data marchnata (data gwerthiannau, arolygon cwsmeriaid, matricsau ymgysylltiad ar-lein)
· Meddalwedd taenlen (e.e. Excel neu Google Sheets)
· Meddalwedd dadansoddiad ystadegol (dewisol)
Gweithdrefn:
1. Cyflwyniad: Cyflwyno’n fyr bwysigrwydd dadansoddi data wrth wneud penderfyniadau marchnata. Pwysleisiwch rôl dadansoddeg wrth ddeall ymddygiad cwsmeriaid a gwneud yn fawr ar strategaethau marchnata.
2. Casglu Data: Rhowch setiau data marchnata i’r myfyrwyr sy’n cynnwys gwybodaeth am werthiannau, demograffeg cwsmeriaid, ac ymgysylltiad ar-lein. Esboniwch y ffynonellau a mathau o ddata.
3. Glanhau Data: Arweiniwch fyfyrwyr trwy broses lanhau a threfnu’r data. Pwysleisiwch bwysigrwydd cywirdeb a chysondeb data.
4. Dadansoddeg Disgrifiadol: Dywedwch wrth fyfyrwyr am berfformio dadansoddeg disgrifiadol, gan gynnwys cyfrifo ystadegau crynhoi, creu deunydd gweladwy (siartiau, graffiau), a nodi tueddiadau yn y data.
5. Segmentiad Cwsmeriaid: Cyflwynwch gysyniad segmentiad cwsmeriaid. Hyfforddwch fyfyrwyr i segmentu’r cwsmeriaid yn seiliedig ar newidynnau perthnasol (oed, lleoliad, ymddygiad prynu).
6. Dadansoddiad Ystadegol (Dewisol): Ar gyfer dosbarthiadau uwch, cyflwynwch dechnegau dadansoddi ystadegol fel dadansoddiad atchweliad neu brofi rhagdybiaeth i ennyn mewnwelediadau dyfnach o’r data.
7. Dadansoddi Tueddiadau’r Farchnad: Dywedwch wrth fyfyrwyr am ddadansoddi tueddiadau’r farchnad yn seiliedig ar y data. Trafodwch sut mae’r tueddiadau hyn yn gallu hysbysu strategaethau’r farchnad ac annog datblygu.
8. Dadansoddi Cystadleuwyr: Cyflwynwch bwysigrwydd dadansoddi cystadleuwyr. Dywedwch wrth fyfyrwyr am gymharu perfformiad eu cwmni gyda chystadleuwyr gan ddefnyddio matricsau perthnasol.
9. Dehongli data: Arweiniwch fyfyrwyr wrth ddehongli canlyniadau a dod i gasgliadau. Trafodwch oblygiadau penderfyniadau marchnata a strategaeth busnes.
10. Adroddiad a Chyflwyniad: Gofynnwch i fyfyrwyr baratoi adroddiad cryno yn crynhoi eu canfyddiadau a’u hargymhellion. Hefyd, gallech ofyn iddynt gyflwyno eu dadansoddiadau i’r dosbarth.


Efelychiadau rhyngweithiol
Defnyddiwch efelychiadau ar-lein diddorol i alluogi i fyfyrwyr ddychmygu a rhyngweithio gyda chysyniadau’r cwrs. 
Mae yna wahanol ffyrdd i gyrchu a defnyddio efelychiadau ar-lein. 
Yng nghampysau Abertawe a Chaerfyrddin PCYDDS, mae gennych fynediad i’r Ystafelloedd Trochi. Hefyd, mae gan PCYDDS gasgliad mawr o bensetiau VR. Dysgwch ragor am yr Ystafelloedd Trochi: Profiad ac Ymgysylltu Digidol
Mae yna amrywiaeth mawr o efelychiadau ar-lein yn rhad ac am ddim y gallwch chi a’ch myfyrwyr eu defnyddio. Dyma rai enghreifftiau:
· PHET Interactive Simulations for Physics, Chemistry, Math, Biology and Earth science from the University of Colorado, Boulder
· Visible Body for Anatomy and Physiology
· Chemistry Virtual Labs
· Chemical Reactors Lab
· Biology and Physiology Biointeractive
· Harvard’s LabXChange (content in Biology, Health, Physics, Chemistry, Data Science, various Science topics, Economics, Mathematics) 
· Food safety
· Management simulations


Ystafelloedd dosbarth gwrthdro
Dyma yw Dysgu Gwrthdro “ymagwedd bedagogaidd lle caiff y syniad confensiynol o ddysgu mewn ystafell dosbarth ei wrthdroi: cyflwynir myfyrwyr i ddeunydd dysgu cyn y dosbarth ac yna treulir yr amser yn y dosbarth i ddyfnhau dealltwriaeth trwy drafod gyda chymheiriaid a chynnal gweithgareddau datrys problemau a hwylusir gan athrawon” (Advance HE ‘HEA to Z’).
Sut i drefnu ystafell ddosbarth wrthdro
· Nodwch amcanion dysgu: Diffiniwch yr amcanion dysgu’n glir ar gyfer y wers. Bydd hyn yn arwain y broses o ddethol cynnwys ar gyfer gweithgareddau cyn dosbarth.
· Dewiswch a chrëwch ddeunyddiau cyn dosbarth: Dewiswch neu crëwch ddeunyddiau hyfforddi i fyfyrwyr eu hadolygu cyn y dosbarth. Gall hyn gynnwys fideos, deunydd darllen, podlediadau, neu fodylau ar-lein rhyngweithiol. Sicrhewch fod y deunyddiau hyn yn alinio gyda’r amcanion dysgu.
· Cyfathrebwch y disgwyliadau: Cyfathrebwch i’r myfyrwyr yr hyn rydych yn disgwyl iddynt ei wneud cyn y dosbarth. Esboniwch bwrpas y model gwrthdro, sut i gyrchu deunyddiau, a phwysigrwydd paratoi ar gyfer gweithgareddau yn y dosbarth.
· Darparwch adnoddau a chymorth: Cynigwch adnoddau i gefnogi myfyrwyr wrth iddynt ffeindio’u ffordd o gwmpas y deunyddiau cyn dosbarth. Gall hyn gynnwys hyfforddiant ysgrifenedig, tiwtorialau, neu sesiwn ymgyfarwyddo fer.
· Dyluniwch weithgareddau ystafell ddosbarth: Dyluniwch weithgareddau dosbarth diddorol a rhyngweithiol sy’n adeiladu ar y deunyddiau cyn dosbarth. Gall hyn gynnwys trafodaethau grŵp, sesiynau datrys problemau, gweithgareddau ymarferol, neu brosiectau cydweithredol.
· Dyfeisiwch strategaeth asesu: Penderfynwch sut caiff dealltwriaeth myfyrwyr ei hasesu. Gall hyn gynnwys cwisiau, trafodaethau, prosiectau, neu asesiadau ffurfiannol eraill i fesur dealltwriaeth a chymhwyso cysyniadau.
· Pennwch fecanwaith adborth: Pennwch fecanwaith ar gyfer darparu adborth ar weithgareddau cyn dosbarth. Gall hyn gynnwys cwisiau ar-lein, cymryd rhan mewn trafodaethau, neu adfyfyrio’n gyflym.
Awgrym!
Sicrhewch fod pob myfyriwr yn gallu cael mynediad i ddeunyddiau ystafell ddosbarth wrthdro. Ymdriniwch ag unrhyw rwystrau i gyfranogiad.


Cwis: Gweithgareddau ac enghreifftiau o ddysgu gweithredol
· Mae’r cwis hwn yn cynnwys wyth cwestiwn amlddewis.
· Rhaid i chi ateb yr wyth cwestiwn yn gywir i symud ymlaen i’r adran nesaf.
· Cewch roi cynnig ar gyrraedd y sgôr pasio gymaint o weithiau ag y mynnwch.
1. Yn y gweithgarwch meddwl-paru-rhannu sy’n ffocysu ar ddehongli testun, beth yw’r arfer da a grybwyllwyd wrth gofio nad yw pob myfyriwr yn darllen a deall ar yr un cyflymdra?
a. Aseinio deunydd darllen yn ystod y gweithgaredd
b. Darparu’r deunyddiau darllen ymlaen llaw
c. Anghofio am y cam ‘paru’ er mwyn arbed amser
d. Rhannu’r mewnwelediadau cyn y cam ‘meddwl’
2. Beth ddylech chi ei wneud wrth hwyluso trafodaeth dosbarth cyfan am astudiaeth achos?
a. Gofyn cwestiynau penagored
b. Rhoi’r atebion cywir i fyfyrwyr 
c. Gofyn i bob myfyriwr gyfrannu
d. Cyfyngu'r cysylltiad â digwyddiadau yn y byd go iawn
3. Pa arfer a argymhellir er mwyn hyrwyddo cyfranogiad myfyrwyr mewn trafodaethau am astudiaethau achos?
a. Peidio â chefnogi unrhyw fath o ddethol ar hap
b. Defnyddio llai o arweiniad yn ystod trafodaethau
c. Defnyddio protocolau trafod strwythuredig
d. Cyfyngu ar y cyswllt ag arferion diwydiant a digwyddiadau cyfredol
4. Beth yw rôl y cymedrolwr mewn dadl ystafell ddosbarth?
a. Cymryd rhan weithredol yn y ddadl
b. Cadw golwg ar yr amser a sicrhau trafodaeth strwythuredig
c. Dadlau dros un ochr o’r ddadl
d. Darparu datganiadau agoriadol ar gyfer y ddau grŵp
5. Beth yw prif ffocws labordy dilysu?
a. Archwilio pwnc trwy ymholiad hunangyfeiriedig
b. Dangos arbrofion i fyfyrwyr
c. Dilysu egwyddorion neu ddeddfau gwyddonol sefydledig
d. Defnyddio taclau ac offerynnau penodol ar gyfer dadansoddi
6. Beth yw prif bwrpas deunyddiau cyn dosbarth mewn ystafell ddosbarth wrthdro?
a. Drysu myfyrwyr cyn y dosbarth
b. Cymryd lle gweithgareddau dosbarth
c. Cynnwys myfyrwyr mewn trafodaethau yn ystod dosbarth
d. Darparu sylfaen ar gyfer gweithgareddau dosbarth
7. Pam mae’n bwysig cyfleu disgwyliadau ymgysylltu cyn dosbarth yn glir mewn ystafell wrthdro?
a. Peidio ag annog myfyrwyr i baratoi ar gyfer dosbarth
b. Creu dryswch ymhlith myfyrwyr
c. Pwysleisio pwysigrwydd gweithgareddau dosbarth
d. Helpu myfyrwyr i ddeall pwrpas a phwysigrwydd paratoi cyn dosbarth
8. Beth yw un o’r prif ystyriaethau wrth ddylunio gweithgareddau dosbarth ar gyfer ystafell ddosbarth wrthdro?
a. Gwneud y gweithgareddau mor oddefol â phosibl
b. Osgoi unrhyw fath o gydweithredu
c. Dylunio gweithgareddau nad ydynt yn gysylltiedig â deunyddiau dosbarth
d. Creu gweithgareddau diddorol a rhyngweithiol sy’n adeiladu ar y deunyddiau dosbarth


 Dysgwch ragor
Os hoffech ddysgu rhagor am ddysgu gweithredol, rydym yn argymell yr adnoddau a ganlyn. Maent i gyd ar gael drwy’r Llyfrgell.
· Gowers, I.R. a Garnham, W. (gol) (2023) Active learning in higher education: theoretical considerations and perspectives. Llundain: Routledge.
· Active learning in higher education (2000). Thousand Oaks, CA: Sage Publications.

